**קול קורא להגשת הצעות למימון שימוש במכשור במכון אילזה כ"ץ למדע וטכנולוגיה בתחום הננומטרי באוניברסיטת בן-גוריון בנגב 2019**

**כללי:**

לשכת סגן הנשיא ודיקן למחקר ופיתוח מעוניינת לעודד ולקדם שימוש במכשור מכון אילזה כ"ץ למדע וטכנולוגיה בתחום הננומטרי באוניברסיטה.

סה"כ ימומנו עד שלושה מענקים בגובה עד 30,000 ₪ כל אחד. המענק יממן שעות שימוש במכשור במכון הננו והפאב בלבד. המימון הינו לשנה אחת עם אפשרות להארכה לשנה שניה, ללא מימון נוסף.

זכייה במענקים אלו אינה מזכה בתוספות מחקר ועל המענק לא תיגבה תקורה. עודפי המענק בגין אי שימוש יוחזרו בתום תקופת המימון לקרן ולא יועברו ליתרות מחקר.

**תנאי הסף:**

רשאים להגיש הצעות לשימוש במכשור לקול הקורא חוקרים אשר עומדים **בשני** תנאי הסף:

1. חוקרים חברי סגל אקדמי בכיר מן המניין, פעילים במחקר. חוקרים שישהו בשבתון/חל"ת בשנת התקציב שייפתח אינם זכאים למימון.
2. **חוקרים שלא עבדו בהיקפים גדולים במעבדות מכון הננו (לרבות הננו-פאב)** ב- 4 השנים האחרונות [ז"א היקפי שימוש של **עד 5,000 ₪ בשנה]**

**הגשת הצעה:**

מועד ההגשה האחרון להצעת המחקר הוא 12/06/2019 עד השעה 23:59. את הצעות המחקר יש לדר' אפרת פורטי למייל [forti@bgu.ac.il](mailto:forti@bgu.ac.il). ההצעה תוגש **בשפה העברית** **עד 2 עמודים** (סעיפים א-ד, למטה). הקובץ יוגש בפונט 11, רווח 1.5, שוליים של 2 ס"מ לפחות ובפורמט PDF.

מבנה ההצעה יכלול:

1. שם המחקר אליו מיועד הציוד.
2. תיאור פרויקט הכולל הסבר מפורט על השימוש במכשירים. יש לציין כיצד השימוש בציוד ספציפי יאפשר את קידום המחקר.
3. מסגרת תקציבית לצרכי הפרויקט הכולל על פי הקריטריונים ומגבלות קול הקורא.

פרטי התקציב יפורטו בטבלה המתארת את שם המכשיר, השימוש שייעשה בו והסכום הנדרש עבור שימוש זה.

1. ביבליוגרפיה במידה ויש.
2. כל חוקר מוביל יצרף להצעה כנספח רשימת מענקי מחקר פעילים ב-5 שנים האחרונות.

**תהליך בחירת ההצעות הזוכות**

1. ההצעות תעבורנה הליך של מיון, בדיקה והתאמה לקריטריונים.
2. ועדת היגוי פנים-אוניברסיטאית תחליט על ההצעות הזוכות.
3. במסגרת קול קורא זה יזכו למימון עד שלוש הצעות עד גובה 30,000 ש"ח כל אחת.

**שאלות ופניות:**

לשאלות ובירורים ניתן לפנות לדר' אפרת פורטי, מנהלת המעבדות לתמיכת מחקר,

מכון אילזה כץ לננוטכנולוגיה, במייל [forti@bgu.ac.il](mailto:forti@bgu.ac.il) או בטלפון 08-6428643.